निजी शिक्षण संस्थाओं के बच्चों ने निकाली मौन रैली
निजी शिक्षण संस्थाओं के बच्चों ने निकाली मौन रैली
टोडारायसिंह| कस्बेमें मंगलवार को निजी शिक्षण संस्थाओं के बच्चों ने अपनी मांगों को लेकर हाथों में तख्तियां लेकर मौन जुलूस निकाला तथा मुख्यमंत्री के नाम तहसीलदार कपिल शर्मा को ज्ञापन सौंपा है। निजी शिक्षण संस्थाओं के बच्चों ने ज्ञापन से मुख्यमंत्री वसुंधराराजे को अवगत करवाया है कि हम राजस्थान के 40 हजार से अधिक निजी विद्यालयों में पढ़ने वाले 91 लाख से अधिक बच्चें है। जोकि हमारे अभिभावक हमारी फीस देते है और आप स्कूल को मान्यता। जब एक ही पाठ्यक्रम है, एक ही परीक्षा है, एक ही बोर्ड से दोनों सरकारी गैर सरकारी स्कूलों को मान्यता है। तो इनमें पढ़ने वाले हम बच्चों के साथ इतना भेदभाव क्यो है। हमारी मांग है कि माध्यमिक शिक्षा बोर्ड की परीक्षाओं में परीक्षा केन्द्र पर हम बच्चों को मिक्स करके बैठाया जाए। हमारे टीचर्स की ड्यूटी भी लगाई जाए ताकि वो नकल कर सके हम। राजकीय विद्यालयों में पढ़ने वाले बच्चों को सरकार द्वारा दी जाने वाली समस्त सुविधाएं निजी स्कूलों में पढ़ने वाले बच्चों को भी दी जाए। ज्ञापन देने वाले बच्चों में सांवर मल तोगडा, असलान अहमद, तुषार धाकड़, कार्तिकेय शर्मा, सांवरिया सैनी, आदिल खान, खुशबू सैनी, सुनीता सैनी, अनिता प्रजापत आदि सैकड़ों विद्यार्थी है।
सड़कोंमें गड्डे होने से लोग हो रहे हैं परेशान
टोंक| शहरमें सफाई की स्थिति जहां दिनों दिन चरमराने लगी है, वहीं टूटी सड़कों के गड्ढें एवं जगह जगह बने स्पीड ब्रेकर भी लोगों के लिए परेशानी का सबब बने लगे हैं। हालत ये है कि कलेक्ट्रेट के बाहर मुख्य सड़क पर पिछले कई महिनों से बने गड्डें को ठीक नहीं किया जा रहा है। जबकि इस सड़क से आला अधिकारियों सहित जनप्रतिनिधि आए दिन घुमते रहते हैं। कुछ दिनों पहले ही यहां पर सुलभ कॉम्पलेक्स का शुभारंभ जनप्रतिनिधियों ने किया है। लेकिन उसके बाद भी कोई भी इसकी सुध नहीं ले रहा है। आसपास के दुकानदारों एवं राहगीरों ने बताया कि गड्डे में धूल जमा होने के कारण कोई भी वाहन आने पर वो उड़कर दुकानों के सामानों में जम जाती है। वहीं गड्डे के कारण राहगीरों को भी आने जाने में खासी परेशानी हो रही है। इस संबंध में आला अधिकािरयों को शिकायत करने के बाद भी समाधान नहीं हो रहा है। लोगों ने शीघ्र गड्डा ठीक करने की मांग की है। शहर में कई जगह हालत ये हैं कि कचरापात्र उठाने वाले वाहन के खराब होने के कारण कई जगह महिनों से भर चुके कचरा पात्र भी नहीं उठ पा रहे हैं। वार्ड नंबर 24 में खातियों के घेर के लोगों ने बताया कि लंबे समय से कचरा पात्र भरने के बाद उसको कोई उठाने नहीं रहा है। इसकी शिकायत भी कई बार कर दी गई है। शहर के कई हिस्सों में ऐसी स्थितियां बनी हुई है।
मदरसापैराटीचर्स का मानदेय बढ़ाया जाए
टोंक| मदरसाबोर्ड की ओर से बनाई गई जिला कमेटी ने मदरसा बोर्ड द्वारा कार्यरत पैराटीचर्स का मानदेय बढाने एवं उनको नियमित करने के लिए प्रस्ताव भेजा है। वहीं कमेटी के संयोजक, सह संयोजक एवं सदस्यों ने कई मदरसों का निरीक्षण करके वहां की व्यवस्थाओं में सुधार के लिए आवश्यक संसाधन आदि की स्थिति से भी मदरसा बोर्ड को अवगत कराए जाने का आश्वासन दिया है। मदरसों की स्थितियों की जानकारी के लिए किए गए निरीक्षण के दौरान आसिफ अली नकवी, फैजान खान, तोसिफ खान, शाहिद साबरी, तारीक अजीज आदि मौजूद रहे।
चिकित्साकर्मियों को दो माह से नहीं मिला
उनियारा| कस्बेके सामुदायिक स्वास्थ्य केंद्र एवं ब्लॉक सीएमएचओ कार्यालय के चिकित्साकर्मियों को दो माह से वेतन नहीं मिलने से परेशान होना पड़ रहा है। चिकित्साकर्मियों ने बताया कि वेतन नहीं मिलने से आर्थिक स्थित खराब हो रही है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva